**Adony Város Önkormányzat Képviselő-testületének**

**2/2017. (II. 28. ) önkormányzati rendelete**

**a köztisztviselők 2017. évi illetménykiegészítéséről**

Adony Város  Önkormányzat Képviselőtestülete a közszolgálati tisztviselők  jogállásáról  szóló 2011. évi CXCIX törvény  234. § (3) bekezdés c) pontjának és (4) bekezdésében kapott felhatalmazás alapján, az Alaptörvény 32. cikk (1) bekezdésben  meghatározott  feladatkörében eljárva a következőket rendeli el:

1. § Az Adonyi Közös Önkormányzati Hivatalban dolgozó  köztisztviselők részére  az alábbi illetménykiegészítéseket állapítja meg:

1. a felsőfokú iskolai végzettséggel rendelkező köztisztviselők 2017. évben az alapilletmény 20 %-ának megfelelő mértékű illetménykiegészítésre jogosultak,
2. a középfokú  iskolai végzettséggel rendelkező köztisztviselők 2017. évben az alapilletmény 20 %-ának megfelelő mértékű illetménykiegészítésre jogosultak.

2. § (1) A rendelet a kihirdetését követő napon lép hatályba.

(2) Hatályát veszti a köztisztviselők 2016. évi illetménykiegészítéséről szóló 5/2016.(II. 17.) önkormányzati rendelet.

Ronyecz Péter Földi Ilona

polgármester jegyző

A rendelet kihirdetve: 2017. február 28.

Földi Ilona

jegyző